**ZAPISNIK**

**s 9. sjednice Gradskog vijeća Grada Skradina**

**9.** sjednica Gradskog vijeća Grada Skradina održana je u četvrtak 20. (dvadesetog) rujna 2018.g. u Uredu gradonačelnika, s početkom u 10,30 sati.

Sjednicom je ravnala predsjednica Gradskog vijeća Grada Skradina Nadija Zorica. Pozdravivši nazočne izvršila je prozivku vijećnika. Utvrdila je kako je sjednici od ukupno 13 vijećnika nazočno svih 13 vijećnika, te kako postoji kvorum za pravovaljano odlučivanje. Sjednici su nazočni: Željko Bajalica, Ivan Banić, Kristina Bilić, Ante Bratić, Marijana Laća, Silvana Matić, Milenko Palinić, Antonio Periša, Tonći Petrović, Leonard Radnić, Slavko Skočić, Nadija Zorica i Florijan Žižić.

Sjednici su nazočni gradonačelnik Grada Skradina Antonijo Brajković i njegov zamjenik Nikola Milović. Sjednici opravdano nije nazočna zamjenica gradonačelnika Kristina Vlaić Bubalo.

Predsjednica Gradskog vijeća Grada Skradina Nadija Zorica navela je kako je za sjednicu predložen dnevni red s 9. točaka. Prijedloga za izmjenu i dopunu dnevnog reda nije bilo, te je tako predloženi dnevni red stavila na glasovanje. Isti je jednoglasno usvojen.

Za raspravu i odlučivanje utvrđen je slijedeći

**DNEVNI RED**

1. Prijedlog Odluke o dodjeli priznanja Grada Skradina u 2018.g.
2. Prijedlog Polugodišnjeg izvještaja o izvršenju Proračuna Grada Skradina od 01.01 2018.g. do 30.06.2018.g.
3. Prijedlog Izvještaja o izvršenju polugodišnjeg obračuna Gradske knjižnice „Ivan Pridojević“ Skradin za razdoblje od 01. 01. 2018.g. do 30. 06. 2018.g.
4. Prijedlog Zaključka o primanju na znanje Izvješća o radu gradonačelnika Grada Skradina

za razdoblje 01.01. 2018.g.-30.06. 2018.g.

1. Prijedlog III Izmjena i dopuna Proračuna Grada Skradina za 2018.g.
2. Prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (III)
3. Prijedlog Izmjena Programa održavanja komunalne infrastrukture na području Grada Skradina u 2018.g. (I)
4. Prijedlog Odluke o povjeravanju obavljanja komunalne djelatnosti održavanja nerazvrstanih cesta na području Grada Skradina.
5. Prijedlog Odluke o izmjeni i dopuni Odluke o uvjetima, načinu i postupku gospodarenja nekretninama u vlasništvu Grada Skradina.

-2-

Sukladno članku 63. Poslovnika slijede vijećnička pitanja, te je predsjednica Gradskog vijeća Grada Skradina Nadija Zorica pozvala vijećnike da postave pitanja, podsjetivši pritom kako svaki vijećnik može postaviti najviše 2 pitanja, te ista moraju biti dostavljena u pisanom obliku.

1. **TONĆI PETROVIĆ, vijećnik HDZ-a:**

„1.Što će Gradska uprava poduzeti glede nereda u prometu, naročito kod parka u Skradinu gdje autobusi prave nered, parkiraju se, vrše ukrcaj i iskrcaj putnika, plus kombiji itd., te zaustavljanja stranih putnika na cesti da se moraju parkirati kod njih na parkingu baš jer tako će ući u N.P. Krka???

2. Zašto je velika Jaruga onako neuredna, nepokošena, ševar veći od strana kanala odvodnog, da ne govorimo o zadnjih 50m prema rijeci Krki koji zbog ne produbljivanja ljeti su kloaka i leglo komaraca. Naglašavam da je to ulaz u Skradin i slika je katastrofa.“

ODGOVORI:

Gradonačelnik Antonijo Brajković odgovorio je:

„1. Što se tiče Vašeg prvog pitanja, Grad će poduzeti sve ono što smatra da je potrebno da se poboljšaju i prometni standardi i regulativa prometa u Gradu i da se u što većoj mjeri eliminira ono ružno o čemu se govori, a to su protupravna parkiranja, protupravna zaustavljanja vozila i sl. Mi ćemo slijedeće godine intenzivirati rad na kažnjavanju takvih prometnih prekršaja, prije svega mislim na zaustavljanje na nedozvoljenim i za to nepredviđenim mjestima, kažnjavanja autobusa. U tu svrhu izveli smo i neke sitne infrastrukturne intervencije u prometu da im omogućimo nesmetan ulaz u grad. Što se tiče protupravnog zaustavljanja na državnoj cesti od strane radnika ili vlasnika privatnih parkirališta, mogu samo reći kako možemo intenzivirati kontakte s nadležnim inspekcijskim službama i pokušati te vrste radnji svesti na najmanju moguću mjeru, iako ne smijemo imati iluzija da će to biti u potpunosti riješeno, ali se moramo truditi da je toga što manje i da stvaramo što bolju sliku o sebi prema drugima, prije svega gostima.

2. Što se tiče Vašeg drugog pitanja radi se o vodnom dobru Rivina Jaruga s kojim upravljaju „Hrvatske vode“. Oni su već bili spremni poduzeti radnje u sezoni, ali smo im preporučili da čekamo kraj turističke sezone i s prvim danima listopada krenut će u produbljivanje velike jaruge i nadamo se da će im na ruku ići vremenske prilike i da ćemo vrlo skoro imati situaciju koju svi želimo, a to je da imamo kanal koji je u svojoj funkciji a vizualno i estetski zadovoljava kriterije.

-3-

1. **MARIJANA LAĆA, vijećnica HDZ-a:**

„1. Što je sa nogometnim klubom SOŠK? Da li će se nastaviti rad sa mlađim uzrastima?

ODGOVORI:

Gradonačelnik Antonijo Brajković odgovorio je:

„1. Nogometni klub „SOŠK“ nesumnjivo ima organizacijskih problema zbog čega je i privremeno, kad su u pitanju seniori, istupio iz 1. prve županijske lige. Svjestan sam tog problema. Sazvali smo izvanrednu sjednicu kluba na moju inicijativu, prije mjesec dana, no međutim nije se našlo rješenje u smislu izbora nekih novih ljudi u Upravi kluba. Iskreno nije bilo zainteresiranih, da se na taj način pokuša iznutra doći do promjena, no međutim, to se tada nije dogodilo. Na to su se nadovezali i zdravstveni problemi predsjednika kluba i ostavka tajnika kluba. No, usprkos svemu, ja sam pred neki dan osobno tražio sastanak s trenerima mlađih kategorija koji su mi dali garanciju da će u ovom tjednu ili najkasnije slijedeći tjedan početi raditi napokon s mladima, odnosno s mlađim uzrastom, a za seniore bojim se da je situacija takva da

ćemo teško ovu godinu imati u tom rangu natjecanja. A opet, to je i odraz populacijske stvarnosti, nema nas više u toj mjeri, ali i nekih drugih trendova. Dosta tih mladih ljudi ima svoje obveze bilo na fakultetu, bilo na poslu. Koliko sam shvatio čak i nema ambicije da se bavi sportom na toj razini. Dok djeca imaju želje i volje i njima ćemo omogućiti da imaju treninge onoliko koliko je potrebno, a to je trening tri puta tjedno i jedna utakmica subotom.“

1. **SLAVKO SKOČIĆ, vijećnik SDSS-a**:

„1. U kojoj fazi rješavanja je (izlaz-ulaz) na državnu cestu (put Baninovi) i da li će biti gotov do početka turističke sezone 1.05.2019. god.

2. Da li smatrate da bi imanjem potpunijeg registra javnih površina puteva, kanalizacijskih sustava Grada Skradina i svih njegovih naselja omogućilo kvalitetnije jeftinije održavanje istih lakše planiranje sredstava i lakše nudila tehnička i druga rješenja za rješavanje istih.“

ODGOVORI:

Gradonačelnik Antonijo Brajković odgovorio je:

„1. U dogovoru s „Hrvatskim cestama“ d.o.o., odnosno s voditeljicom Ispostave u Šibeniku gospođom Mudronja, došli smo do rješenja da Grad naruči prometni elaborat, a da će oni, sukladno ponuđenom rješenju iz tog prometnog elaborata izvršiti korekciju tog prometnog ulaza, ali na način da to može biti samo ulaz ili izlaz. Što se nas tiče mi ćemo u ovoj godini izraditi elaborat, a ja ne mogu jamčit da će oni izvršiti radove do početka turističke sezone, a mi ćemo učiniti sve da ih kao institucija podsjećamo i da to naprave.“

Pročelnik Jedinstvenog upravnog odjela Josip Silov zamolio je za riječ i rekao slijedeće:

„Vjerujem da ćete Vi nakraju tražiti da ostane samo ogledalo, odnosno kad Vam predlože rješenje, vjerujem da ćete na kraju tražiti kao najbolje rješenje postavljeno ogledalo. Ne postoji rješenje koje kad se donese može zadovoljiti sve. Imamo ulaz gdje jest, takav kakav je.

-4-

Ne možete pomaknuti cijelo brdo i ostalo, omogućiti ulaz i s jedne strane, s druge strane i bićinskog puta i da nemate prometni prekršaj, odnosno prometni problem. Prometni stručnjaci to rješavaju s prometnog gledišta, a ne na način da li netko ima njivu i kako će on do njive doći. On gleda na to da ne presijeca cestu. A to napravit je nemoguće. Može se otići samo u Skradin, vratiti se i ući. Ili tamo napraviti kružni tok, a u tom slučaju treba pomaknuti brdo. Ogledalo je jedno od rješenja, što će se vidjeti prometnim elaboratom, pa ćemo vidjeti kako će to izgledati.“

Na drugo vijećničko pitanje vijećnika Slavka Skočića odgovorio je gradonačelnik Antonijo Brajković:

„2. Naše komunalno poduzeće održava javne površine. Što se tiče puteva, njih održava, sukladno potpisanom ugovoru tvrtka „CESTE ŠIBENIK“ d.o.o. Šibenik. Što se tiče javnih površina i drugih infrastrukturnih sustava izvan Skradina, morate znati da ne postoji sustav kanalizacije. Kanalizacijski sustav održava šibenski „Vodovod i odvodnja“ d.o.o., a oborinsku odvodnju održava također naše komunalno poduzeće. I takav registar postoji, odnosno postoji program komunalnog poduzeća održavanja takve vrste površina. Uglavnom se radi o košnji i nekim slučajevima ovdje u Skradinu uljepšavanja javnih površina. No, međutim ono što je najvažnije naglasiti je da smo mi u postupku izrade jedne strategije, pa i registra naših nekretnina koje će obuhvatiti i takve infrastrukturne sustave, prije svega puteve. Međutim, opet je važno naglasiti, a s obzirom da je takvih puteva stotine kilometara, a proračunske mogućnosti su ograničene, nećemo biti u situaciji da samo s jednim planom, odnosno strategijom riješiti sve probleme. Većina problema polazi od nedostatka sredstava da se sve to na kvalitetan način, a s obzirom na potrebe, odradi u jednoj godini.“

1. **SILVANA MATIĆ, vijećnica MOST-a:**

„1. Da li sportske udruge, poput SOŠKA i boćarskog kluba Sonković imaju obvezu podnošenja financijskih izvještaja, da li su to napravili i gdje se može doći do tih podataka? Tko nadgleda trošenje proračunskih sredstava kojima oni raspolažu?

2. Kada se počinje s radovima obnove utvrde Turina i koji će se točno radovi izvesti? I s kojim će se još radovima započeti u samom gradu Skradinu ove godine?“

ODGOVORI:

Gradonačelnik Antonijo Brajković odgovorio je:

„1. Sportske udruge poput SOŠK-a i Boćarskog kluba Sonković dužne su dostaviti financijsko izvješće do propisanog roka koji odrede službe unutar Grada Skradina. To su i obvezni napraviti sukladno našim programima javnih potreba u športu na koji apliciraju, a apliciraju programom rada za slijedeću godinu. Nadgledanje proračunskih sredstava vrše također službe unutar Grada Skradina. Od ove godine ćemo formirati i Povjerenstvo koje će imati tri člana i koje će do konca godine i obilaziti selektivno naše sportske klubove i kulturne udruge i pregledavati da li su sredstva trošena namjenski. Mogu Vam reći kako sredstva koja mi izdvajamo iz proračuna nisu mala i kako je transparentnost trošenja tih sredstava jedan od preduvjeta. No, međutim kad se događaju određene manifestacije uvijek imamo i određenih sredstava koja se izdvajaju, za troškove održavanja turnira i reprezentacije. Na kraju bih ponovio kako moraju podnijeti izvješće

-5-

o radu s priloženim računima (najčešće knjigovodstveni izvod) u što su utrošena dodijeljena im sredstva od strane Grada, te Program rada.

2. Što se tiče Vašeg drugog pitanja, moramo znati da kad se rade određeni građevinski zahvati, a pogotovo kad se radi o osjetljivom području, a Turina je kombinacija nadležnosti konzervatorske zaštite, pa i potencijalna zona da su radovi koji se odvijaju poprilično spori, ali su potrebni i ne možemo ih u tom slučaju izbjeći. Na zadnjoj sjednici Gradskog vijeća sam rekao da smo mi trenutno u fazi izrade projektne dokumentacije staze do utvrde Turina i projektne dokumentacije obnove utvrde Turina, ali ne možemo završiti cijeli posao izrade projektne dokumentacije bez nekih predradnji. To su arheološke radnje za koje će se u ovoj godini izdvojiti 70.000.00 kn i izrada kompletnog konzervatorskog elaborata utvrde koji radi jedna tvrtka iz Zagreba, koja će dati smjernice na koji se način obnavlja utvrda i na koji se način može izvesti staza do utvrde. Ta kompletna dokumentacija košta nešto manje od 200.000,00 kn bez PDV-a. Mi ćemo u ovoj godini imati kompletnu projektnu dokumentaciju koja će biti osnov za povlačenje sredstava iz nekih fondova koji se otvore za obnovu kulturne baštine. Na Vašu opasku od strane nekih građana kako nije dovoljan tempo ulaganja, treba napomenuti, a odnosi se na samo naselje Skradin, kako kreću radovi na obnovi Ribarske ulice i II faze ulice Zagrađe, instalirana je rasvjeta u parku u Skradinu, uložena su značajna sredstva u opremanje plaže i održavanje plaže koja zajedno s projektnom dokumentacijom koja se planira u ovoj godini uložiti za opremanje kino dvorane, zatim ulaganje u projektnu dokumentaciju već spomenute utvrde Turina, projektna dokumentacija za gourmet akademiju, te projektna dokumentacija za multimedijalno opremanje budućeg prezentacijskog centra na utvrdi Turina i niz drugih stvari premašuju iznos od 1.500.000,00 kn, samo u ovoj godini za naselje Skradin, a to je evidentno iz ovog Izvješća za prvih šest mjeseci rada.“

Sukladno članku 78.st.7. Poslovnika Gradskog vijeća Grada Skradina, koji određuje redoslijed usvajanja Zapisnika s prethodne sjednice, te sukladno članku 101.st.1. Poslovnika Gradskog vijeća Grada Skradina, predsjednica Gradskog vijeća Grada Skradina Nadija Zorica pitala je vijećnike da li imaju primjedbe na Zapisnik s 8. sjednice Gradskog vijeća Grada Skradina. Kako se nitko nije javio, predsjednica Gradskog vijeća Grada Skradina Nadija Zorica stavila je isti na glasovanje. Zapisnik s 8. sjednice Gradskog vijeća Grada Skradina jednoglasno je usvojen.

-6-

**RASPRAVA I ODLUČIVANJE**

**Točka 1.**

**Prijedlog Odluke o dodjeli priznanja Grada Skradina u 2018.g.**

Predsjednica Gradskog vijeća Grada Skradina Nadija Zorica dala je riječ predsjednici Odbora za priznanja Grada Skradina Marijani Laća. Predsjednica Odbora za priznanja Grada Skradina Marijana Laća navela je kako je dana 13. rujna 2018.g. održana 4. sjednica Odbora za priznanja Grada Skradina na kojoj je utvrđen prijedlog Odluke o dodjeli priznanja Grada Skradina u 2018.g. Sukladno Obavijesti koja je objavljena u dnevnom tisku „SLOBODNA DALMACIJA“ od 18. srpnja 2018.g. u propisanom roku zaprimljena su 2 (dva) prijedloga, i to:

* prijedlog gradonačelnika Grada Skradina koji je predložio da se priznanje, odnosno Nagrada Grada Skradina dodijeli:

■ MARINKU ŠIŠAK – za izniman doprinos u razvoju društvenih znanosti,

sudjelovanje u poticanju i razvoju znanosti u svom zavičaju utemeljenjem znanstvenih institucija na području Grada Skradina

* te prijedlog Udruge „Rupska zvona“ Rupe i Udruge građana „Dubravice“ koji su predložili da se priznanje, odnosno Nagrada Grada Skradina dodijeli:

■ ZLATKU JURIĆ – za osobito zalaganje u iniciranju i organizaciji sportskih događanja i aktivnosti u svrhu širenja sportske kulture među mladima, te doprinosu na promicanju Skradina i skradinskog zaleđa.

Na navedenoj sjednici, Odbor je zaključio kako su dostavljeni prijedlozi valjani, te je sukladno podnesenim prijedlozima Odbor izradio prijedlog Odluke o dodjeli priznanja Grada Skradina u 2018.g. Odbor predlaže Gradskom vijeću Grada Skradina da prihvati dostavljeni prijedlog Odluke o dodjeli priznanja Grada Skradina u 2018.g., sukladno članku 14. Odluke o priznanjima Grada Skradina („Službeni vjesnik Šibensko-kninske županije“, broj 11/01).

Predsjednica Gradskog vijeća Grada Skradina Nadija Zorica navela je kako se, sukladno članku 14. Odluke o priznanjima Grada Skradina o prijedlozima za dodjelu priznanja Grada Skradina glasuje o svakom prijedlogu posebno, bez prethodne rasprave. Potom je stavila na glasovanje prijedlog da se Nagrada Grada Skradina dodijeli MARINKU ŠIŠAK – za izniman doprinos u razvoju društvenih znanosti, sudjelovanje u poticanju i razvoju znanosti u svom zavičaju utemeljenjem znanstvenih institucija na području Grada Skradina. Prijedlog je usvojen s 12 (dvanaest) glasova -ZA i 1 (jednim) -SUZDRŽANIM glasom.

Zatim je stavila na glasovanje prijedlog da se Nagrada Grada Skradina dodijeli ZLATKU JURIĆ – za osobito zalaganje u iniciranju i organizaciji sportskih događanja i aktivnosti u svrhu širenja sportske kulture među mladima, te doprinosu na promicanju Skradina i skradinskog zaleđa. Prijedlog je također usvojen s 12 (dvanaest) glasova -ZA i 1 (jednim) -SUZDRŽANIM glasom.

Gradsko vijeće Grada Skradina je s 12 (dvanaest) glasova -ZA i 1 (jednim) -SUZDRŽANIM glasom donijelo Odluku o dodjeli priznanja Grada Skradina u 2018.g.

Odluka se prilaže Zapisniku pod 1) i čini njegov sastavni dio.

-7-

**Točka 2.**

**Prijedlog Polugodišnjeg izvještaja o izvršenju Proračuna**

**Grada Skradina od 01.01 2018.g. do 30.06.2018.g.**

Nakon kratkog uvodnog obrazloženja gradonačelnika Antonija Brajkovića o prijedlogu Polugodišnjeg izvještaja o izvršenju Proračuna Grada Skradina od 01.01 2018.g. do 30.06.2018.g., otvorena je rasprava.

Za riječ se javila vijećnica Silvana Matić i pitala što su povremeni porezi na imovinu. Tako

navodi kako je, po toj osnovi, izvršenje za 2017.g. bilo 32.000,00 kn, odnosno toliko je dobiveno za cijelu 2017.g., a ove godine je 234.000,00 kn samo u prvoj polovici. Gradonačelnik Antonijo Brajković odgovorio je kako je sukladno izmjenama Zakona o porezu, prihod jedinica lokalne samouprave je određeni postotak (4%) od poreza na prodaju nekretnina, odnosno svaki put kad se proda neka nekretnina na području Grada, 4% od tog iznosa prihod je Grada po toj osnovi. Isto tako, jedinici lokalne samouprave pripada prihod od poreza na kuće za odmor.

Kako se više nitko nije javio za riječ, predsjednica Gradskog vijeća Grada Skradina

Nadija Zorica stavila je na glasovanje prijedlog Polugodišnjeg izvještaja o izvršenju Proračuna

Grada Skradina od 01.01 2018.g. do 30.06.2018.g. te je isti jednoglasno usvojen.

Polugodišnjeg izvještaj prilaže se Zapisniku pod 2) i čini njegov sastavni dio.

**Točka 3.**

**Prijedlog** **Izvještaja o izvršenju polugodišnjeg obračuna Gradske knjižnice**

**„Ivan Pridojević“ Skradin za razdoblje od 01. 01. 2018.g. do 30. 06. 2018.g.**

O prijedlogu Izvještaja o izvršenju polugodišnjeg obračuna Gradske knjižnice „Ivan Pridojević“ Skradin za razdoblje od 01. 01. 2018.g. do 30. 06. 2018.g. uvodno izlaganje podnijela je viša stručna suradnica Ivana Sučić. U svom izlaganju navela je kako se radi o vrlo malim iznosima u odnosu na Grad. Radi se o prihodima koje Grad prebaci knjižnici za plaću, za knjige, prihodi od članarina koje sama knjižnica ostvaruje, te prihodi koje knjižnica dobije od Ministarstva kulture za nabavu knjiga. Potom je otvorena rasprava.

Za riječ se javila vijećnica Silvana Matić i tražila pojašnjenje stavke 323. rashodi za usluge, u odnosu na izvorni plan povećanje je za 428%, odnosno planirano je 2.700,00 kn, a izvršeno je skoro 10.000,00 kn. Viša stručna suradnica Ivana Sučić odgovorila je kako se tu radi o bankarskim uslugama, odnosno usluge HPB, internet bankarstvo i dodatne bankarske usluge.

Kako se više nitko nije javio za riječ, predsjednica Gradskog vijeća Grada Skradina

Nadija Zorica stavila je na glasovanje prijedlog Izvještaja o izvršenju polugodišnjeg obračuna Gradske knjižnice „Ivan Pridojević“ Skradin za razdoblje od 01. 01. 2018.g. do 30. 06. 2018.g. te je isti jednoglasno usvojen.

Polugodišnji izvještaj prilaže se Zapisniku pod 3) i čini njegov sastavni dio.

-8-

**Točka 4.**

**Prijedlog Zaključka o primanju na znanje Izvješća o radu gradonačelnika**

**Grada Skradina za razdoblje 01.01. 2018.g.-30.06. 2018.g.**

Nakon kratkog uvodnog izlaganja od strane gradonačelnika Grada Skradina Antonija Brajkovića o prijedlogu Zaključka o primanju na znanje Izvješća o radu gradonačelnika

Grada Skradina za razdoblje 01.01. 2018.g.-30.06. 2018.g., otvorena je rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica zatvorila je raspravu, te se prima na znanje Izvješće o radu gradonačelnika

Grada Skradina za razdoblje 01.01. 2018.g.-30.06. 2018.

Zaključak se prilaže Zapisniku pod 4) i čini njegov sastavni dio.

**Točka 5.**

**Prijedlog III Izmjena i dopuna Proračuna Grada Skradina za 2018.g.**

O prijedlogu III Izmjena i dopuna Proračuna Grada Skradina za 2018.g. uvodno izlaganje

podnio je gradonačelnik Antonijo Brajković. Naveo je kako su vijećnici u materijalima dobili prijedlog III Izmjena i dopuna Proračuna Grada Skradina za 2018.g. Dalje je naveo kako se otvorila mogućnost da se sufinancira jedan infrastrukturni objekt na području Grada iz programa Ministarstva regionalnog razvoja za područje gdje živi više od 5% pripadnika nacionalne manjine. Kako bi se uopće prijavili na taj program, isti se mora uvrstiti u Proračun. Isto tako, napravljene su još neke korekcije za koje se smatra kako su potrebne i u interesu stanovništva Grada. Prije svega, korekcija u Proračunu za pomoć roditeljima prilikom nabave školske opreme djeci za ovu školsku godinu 2018/2019.g. Navedena stavka prebačena je iz stavke prijevoz pitke vode, budući je ova godina klimatološki bila dobra, nije bilo suša, te nije bilo značajnijih potreba za opskrbom pitke vode. Iz navedenih razloga, usmjerena je prema poticanju roditelja osnovnoškolske djece na području Grada kao jedan oblik pomoći. Radi se o iznosu od 350,00 kn za svako dijete od 1-4 razreda osnovne škole, te 450,00 kn za svako dijete od 5-8 razreda osnovne škole i to za svu djecu s područja Grada, bez obzira u koju školu djeca idu, jer poznata je činjenica kako zbog prostornog rasporeda jedan dio djece (29 djece) iz zapadnog dijela grada (Lađevci, Krković i dio Piramatovaca) pohađa osnovnu školu u Čista Velika. Svi oni imat će pravo na ovu pomoć, bez obzira na socijalni status roditelja. To su dvije krupne izmjene Proračuna (300.000,00 kn za možebitno uređenje nerazvrstane ceste u naselju Velika Glava, sukladno Programu Ministarstva regionalnog razvoja, te dio sufinanciranja nabave školske opreme). Na kraju je naveo kako je napravljena jedna korekcija prema Turističkoj zajednici Grada Skradina, a koja je ostala bez prihoda JU N.P. Krka, za potrebe turističkog informativnog centra. Isto tako, napravljen je niz manjih financijskih korekcija koje je bilo nužno napraviti radi usklađenja. Potom je otvorena rasprava.

Za riječ se javio vijećnik Tonći Petrović i pitao koliko je Grad Skradin utržio na ime

spomeničke rente, zaključno s 15.09.2018.g. Viša stručna suradnica Ivana Sučić odgovorila je kako je s 17.09.2018.g. uprihodovano 188.000,00 kn, od čega 60% pripada Gradu, što iznosi oko 108.000,00 kn.

-9-

Kako se više nitko nije javio za riječ, predsjednica Gradskog vijeća Grada Skradina

Nadija Zorica stavila je na glasovanje prijedlog III Izmjena i dopuna Proračuna Grada Skradina za 2018.g., te su iste usvojene s 12 (dvanaest) glasova -ZA i 1 (jednim) -SUZDRŽANIM glasom.

(III) Izmjene i dopune Proračuna Grada Skradina za 2018.g. prilažu se Zapisniku pod 5) i čine njegov sastavni dio.

**Točka 6.**

**Prijedlog Izmjena i dopuna** **Programa gradnje objekata i uređaja komunalne**

**infrastrukture na području Grada Skradina u 2018.g. (III)**

O prijedlogu Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (III), uvodno izlaganje podnijela je viša savjetnica za gospodarstvo, turizam i komunalne djelatnosti Anka Verović. Navela je kako Program gradnje objekata i uređaja komunalne infrastrukture na području Grada Skradina prati izmjene i dopune Proračuna Grada Skradina. Kako je došlo do izmjena i dopuna Proračuna u stavkama nerazvrstanih cesta tako je došlo i do izmjena i dopuna Programa gradnje, a koje se odnose na nerazvrstane ceste. Potom je navela o kojim nerazvrstanim cestama je riječ i kojem iznosu. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena i dopuna Programa gradnje objekata i uređaja komunalne infrastrukture na području Grada Skradina u 2018.g. (III), te je isti jednoglasno usvojen.

Program se prilaže Zapisniku pod 6) i čini njegov sastavni dio.

**Točka 7.**

**Prijedlog Izmjena Programa održavanja komunalne**

**infrastrukture na području Grada Skradina u 2018.g. (I)**

O prijedlogu Izmjena Programa održavanja komunalne infrastrukture na području Grada Skradina u 2018.g. uvodno izlaganje podnijela je viša savjetnica za gospodarstvo, turizam i komunalne djelatnosti Anka Verović. Navela je kako je također došlo do promjene Programa održavanja komunalne infrastrukture sukladno usvojenim Izmjenama i dopunama Proračuna, te je navela o kojim stavkama je riječ (održavanje groblja i održavanje plaže) i kojem iznosu. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Izmjena Programa održavanja komunalne infrastrukture na području Grada Skradina u 2018.g. (I), te je isti jednoglasno usvojen.

Program se prilaže Zapisniku pod 7) i čini njegov sastavni dio.

-10-

**Točka 8.**

**Prijedlog Odluke o povjeravanju obavljanja komunalne djelatnosti**

**održavanja nerazvrstanih cesta na području Grada Skradina**

O prijedlogu Odluke o povjeravanju obavljanja komunalne djelatnosti održavanja nerazvrstanih cesta na području Grada Skradina uvodno izlaganje podnijela je viša savjetnica za gospodarstvo, turizam i komunalne djelatnosti Anka Verović. Navela je kako Ugovor o povjeravanju obavljanja održavanja nerazvrstanih cesta istječe u listopadu 2018.g. Grad Skradin je raspisao javni natječaj za povjeravanje obavljanja komunalne djelatnosti održavanja nerazvrstanih cesta na području Grada Skradina i isti je objavljen u tisku „Slobodna Dalmacija“ od 6. kolovoza 2018.g. Na objavljeni natječaj pristigla je jedna ponuda i to ponuda tvrtke „CESTE ŠIBENIK“ d.o.o. Šibenik. Povjerenstvo za provedbu javnog natječaja je otvorilo i pregledalo ponudu. Ponuda zadovoljava sve uvjete natječaja, te je Gradskom vijeću Grada Skradina dostavljen prijedlog Odluke o povjeravanju obavljanja komunalne djelatnosti

održavanja nerazvrstanih cesta na području Grada Skradina kojom se tvrtki „CESTE ŠIBENIK“ d.o.o. Skradin povjerava obavljanje prethodno navedene komunalne djelatnosti održavanja nerazvrstanih cesta na području Grada Skradina. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o povjeravanju obavljanja komunalne djelatnosti

održavanja nerazvrstanih cesta na području Grada Skradina, te je ista jednoglasno usvojena.

Odluka se prilaže Zapisniku pod 8) i čini njegov sastavni dio.

**Točka 9.**

**Prijedlog** **Odluke o izmjeni i dopuni Odluke o uvjetima, načinu**

**i postupku gospodarenja nekretninama u vlasništvu Grada Skradina**

O prijedlogu Odluke o izmjeni i dopuni Odluke o uvjetima, načinu i postupku gospodarenja nekretninama u vlasništvu Grada Skradina, uvodno izlaganje podnijela je viša savjetnica za imovinsko-pravne poslove Matea Klarić. Navela je kako je prijedlogom Odluke o izmjeni i dopuni Odluke o uvjetima, načinu i postupku gospodarenja nekretninama u vlasništvu Grada Skradina izvršeno usklađenje s važećim zakonskim i podzakonskim propisima. Potom je otvorena rasprava.

Kako se nitko nije javio za riječ, predsjednica Gradskog vijeća Grada Skradina Nadija Zorica stavila je na glasovanje prijedlog Odluke o izmjeni i dopuni Odluke o uvjetima, načinu i postupku gospodarenja nekretninama u vlasništvu Grada Skradina, te je ista jednoglasno usvojena.

Odluka se prilaže Zapisniku pod 9) i čini njegov sastavni dio.

Sjednica je završena u 11,30 sati.

**ZAPISNIK SASTAVILA:**

Paulina Radeljak, v.r. **GRADSKO VIJEĆE**

**GRADA SKRADINA PREDSJEDNICA**

Nadija Zorica, v.r.